
<Article>Johdanto-osan 23 a viite (uusi) </Article>
	

	Päätöslauselmaesitys
	Tarkistus

	
	–	ottaa huomioon asioissa C-156/21 Unkari v. parlamentti ja neuvosto ja C-157/21 Puola v. parlamentti ja neuvosto 16. helmikuuta 2022 annetut Euroopan unionin tuomioistuimen tuomiot1 a, joissa vahvistetaan ehdollisuusasetuksen laillisuus,
1 a ECLI:EU:C:2022:97 ja ECLI:EU:C:2022:98.

	Päätöslauselmaesitys

	–	ottaa huomioon EPPOn heinäkuussa 2025 käynnistämän ja edelleen käynnissä olevan tutkimuksen Euroopan parlamentin entisen Identiteetti ja demokratia -ryhmän väitetystä unionin varojen väärinkäytöstä,

	2 a.	pitää valitettavana, että kaikki jäsenvaltiot eivät osallistu EPPOon, mistä aiheutuu täytäntöönpanon puutteita, jotka heikentävät EU:n kykyä suojella yhtenäisesti taloudellisia etujaan; panee merkille, että EPPO esitti vuonna 2024 huomattavan määrän eurooppalaisia tutkintamääräyksiä ja keskinäistä oikeusapua koskevia pyyntöjä, joihin liittyi EPPOon osallistumattomia jäsenvaltioita, mikä aiheutti menettelyyn liittyviä lisärasitteita ja todisteiden häviämisen vaaran; kehottaa jälleen kaikkia jäljellä olevia EPPOn toimintaan osallistumattomia jäsenvaltioita liittymään viipymättä EPPOon;

	3.	korostaa, että oikeusvaltioperiaate on EU:n kulmakivi ja sen merkitys on olennainen EU:n taloudellisten etujen suojaamiseksi kaikissa jäsenvaltioissa; painottaa, että oikeusvaltioperiaatetta koskevaa ehdollisuusmekanismia on sovellettava, jos rikkomukset vaikuttavat suoraan EU:n talousarvioon; korostaa, että päätökset EU:n taloudellisten etujen suojaamisesta on tehtävä teknisten ja oikeudellisten havaintojen perusteella; kehottaa komissiota varmistamaan mekanismin johdonmukaisen ja oikeasuhteisen käytön samalla kun kunnioitetaan jäsenvaltioiden ensisijaista vastuuta oikeusvaltion periaatteiden noudattamisesta ja varmistetaan EU:n välineiden välinen yhdenmukaisuus;
	3.	korostaa, että oikeusvaltioperiaate on EU:n kulmakivi ja sen merkitys on olennainen EU:n taloudellisten etujen suojaamiseksi kaikissa jäsenvaltioissa; painottaa, että unionin tuomioistuimen vakiintuneen oikeuskäytännön mukaisesti oikeusvaltioperiaatetta koskevaa ehdollisuusmekanismia on sovellettava, jos oikeuslaitoksen riippumattomuuteen, syyttäjälaitoksen valmiuksiin, vastuuvelvollisuuteen tai avoimuuteen liittyvät rikkomukset vaikuttavat tai uhkaavat vaikuttaa EU:n talousarvion moitteettomaan varainhoitoon; korostaa, että päätökset EU:n taloudellisten etujen suojaamisesta on tehtävä teknisten ja oikeudellisten havaintojen perusteella; kehottaa komissiota varmistamaan mekanismin johdonmukaisen ja oikeasuhteisen käytön samalla kun kunnioitetaan jäsenvaltioiden ensisijaista vastuuta oikeusvaltion periaatteiden noudattamisesta ja varmistetaan EU:n välineiden välinen yhdenmukaisuus;

	3 a.	panee erittäin huolestuneena merkille oikeusvaltiotilanteen jatkuvan heikkenemisen tietyissä jäsenvaltioissa, erityisesti Unkarissa, jossa muun muassa Euroopan tilintarkastustuomioistuin, OLAF ja EPPO ovat toistuvasti havainneet unionin taloudellisiin etuihin kohdistuvia järjestelmäriskejä; muistuttaa, että neuvosto keskeytti joulukuussa 2022 ehdollisuusasetuksen nojalla 6,3 miljardin euron rahoituksen Unkarille koheesiorahastosta ja että huomattavia määriä on edelleen jäädytettynä julkisia hankintoja ja korruptiontorjuntakehyksiä koskevien ratkaisemattomien huolenaiheiden vuoksi; korostaa, että nämä havainnot eivät ole poliittisia vaan perustuvat objektiiviseen, dokumentoituun ja toistuvasti todennettuun näyttöön; muistuttaa, että oikeusvaltioperiaatetta koskeva ehdollisuus ei ole poliittinen väline vaan unionin talousarvion suojatoimi, jota on sovellettava johdonmukaisesti aina, kun riskit toteutuvat;

	25 a.	toteaa, että kansalaisyhteiskunnan organisaatioilla, kansalaisjärjestöillä ja ammattiliitoilla on keskeinen rooli unionin varojen käytön seurannassa, petosepäilyistä ilmoittamisessa, väärinkäytösten paljastajien tukemisessa ja EU:n petostentorjuntaelinten työtä täydentävässä riippumattomassa valvonnassa; torjuu kaikki yritykset välineellistää kansalaisjärjestöjen unionin varojen käyttöön kohdistuvat huolenaiheet kansalaisyhteiskuntaa koskevien yleisten rajoitusten perustelemiseen; muistuttaa, että kansalaisyhteiskunnan organisaatioihin kohdistuvat suhteettomat rajoitukset ovat itsessään varoitusmerkki oikeusvaltiotilanteen heikkenemisestä;

	43 a.	korostaa, että tekoälyä hyödyntävät EU:n toimielimiin kohdistuvat disinformaatiokampanjat, mukaan lukien koordinoitu sisältö, jonka tarkoituksena on heikentää luottamusta petostentorjuntaelimiin, unionin talousarvioon ja oikeusvaltioperiaatteeseen, muodostavat suoran riskin unionin taloudellisille eduille, sillä ne heikentävät suojamekanismien kannatusta kansalaisten keskuudessa ja tarjoavat suojan vilpillisille toimintatavoille; kehottaa komissiota kehittämään yhteistyössä OLAFin, EPPOn ja Europolin kanssa EU:n laajuisia valmiuksia havaita, dokumentoida ja torjua tekoälyä hyödyntäviä disinformaatiokampanjoita, jotka kohdistuvat unionin taloushallintoon;

	53.	muistuttaa, että ehdollisuusasetuksella perustettu talousarvion ehdollisuusmekanismi on oikeudellisesti säännelty väline, jolla ehkäistään EU:n talousarvioon kohdistuvia riskejä; toteaa, että sen soveltaminen voi kuitenkin olla perusteltua vain, jos todettujen laiminlyöntien ja EU:n taloudellisille eduille aiheutuneen vahingon välillä on suora, todellinen ja osoitettu yhteys; on huolissaan siitä, että sen soveltamisalan ulottaminen tätä talousarviotarkoitusta pidemmälle olisi perussopimusten hengen ja suhteellisuusperiaatteen vastaista; muistuttaa, että tämän mekanismin käytön legitimiteetti perustuu tiukasti sen objektiiviseen soveltamiseen, johon ei liity poliittisia näkökohtia ja jossa jäsenvaltioita kohdellaan yhdenvertaisesti; toteaa, että sen täytäntöönpano on aiheuttanut käytäntöön ja toimintaan liittyviä haasteita, kuten tilintarkastustuomioistuin korosti erityiskertomuksessaan 03/2024 oikeusvaltioperiaatteesta EU:ssa; kehottaa komissiota soveltamaan mekanismia johdonmukaisesti ja avoimesti objektiivisen näytön pohjalta;
	53.	muistuttaa, että ehdollisuusasetuksella perustettu talousarvion ehdollisuusmekanismi on oikeudellisesti säännelty väline, jolla ehkäistään EU:n talousarvioon kohdistuvia riskejä; toteaa jälleen, että ehdollisuusasetus on talousarviota koskeva suojatoimi, jonka tarkoituksena on suojata unionin talousarviota silloin, kun oikeusvaltion periaatteiden rikkominen vaikuttaa tai uhkaa vakavasti vaikuttaa moitteettomaan varainhoitoon tai unionin taloudellisiin etuihin; muistuttaa, että unionin tuomioistuin vahvisti asioissa C-156/21 ja C-157/21 ehdollisuusasetuksen laillisuuden ja sen laajan soveltamisalan unionin talousarvion suojaamisessa oikeusvaltioperiaatteen rikkomisilta; muistuttaa, että tämän mekanismin käytön legitimiteetti perustuu sen objektiiviseen soveltamiseen, johon ei liity kaksoisstandardeja; korostaa, että oikeuslaitoksen riippumattomuuteen, korruptiontorjuntakehyksiin ja syyttäjälaitoksen valmiuksiin liittyvät systeemiset puutteet voivat muodostaa tällaisen riskin jo ennen kuin suorat ja erityiset taloudelliset tappiot on kvantifioitu; kehottaa komissiota soveltamaan ehdollisuusasetusta oikea-aikaisesti ja johdonmukaisesti aina, kun tämä vaatimus täyttyy, ja raportoimaan vuosittain parlamentille arviostaan unionin talousarvioon kussakin jäsenvaltiossa kohdistuvista oikeusvaltioriskeistä;

	54.	katsoo, että suuren yleisön luottamus perustuu keskeisesti EU:n toimielinten, elinten ja laitosten lahjomattomuuteen ja maineeseen; katsoo, että vastuuvelvollisuus EU:n talousarviovarojen käytössä on demokraattisen legitiimiyden kannalta ratkaisevaa ja että avoimuuteen ja EU:n taloudellisten etujen suojaamiseen liittyviä vaatimuksia on sovellettava yhdenmukaisesti kaikkiin edunsaajiin ja poikkeuksetta kaikissa unionin toimielimissä, jotta voidaan taata julkisten varojen moitteeton varainhoito ja vaikuttava valvonta;
	54.	muistuttaa, että EU:n taloudellisten etujen suojaamisvelvoite koskee yhtäläisesti kaikkia unionin varojen edunsaajia, myös Euroopan parlamentissa toimivia poliittisia ryhmiä; panee merkille, että tutkinnat ja takaisinperintätoimet, jotka koskevat entisen Identiteetti ja demokratia -ryhmän epäiltyä unionin varojen väärinkäyttöä, tuovat korostetusti esiin parlamentin hallinnon vankan sisäisen valvonnan, vaikuttavien jälkitarkastusten ja nopeiden takaisinperintämekanismien merkityksen; kehottaa parlamentin hallintoa saattamaan kaikki kesken olevat takaisinperintämenettelyt viipymättä päätökseen ja toimittamaan mahdolliset todisteet sääntöjenvastaisista menoista OLAFille ja EPPOlle; korostaa, että EU:n petostentorjuntajärjestelmän uskottavuus on riippuvainen sen johdonmukaisesta soveltamisesta kaikkiin edunsaajiin, myös itse parlamentissa toimiviin edunsaajiin;

	54 a.	panee merkille, että parlamentin hallinto havaitsi, että entinen Identiteetti ja demokratia -ryhmä käytti kaudella 2019–2024 aiheettomasti vähintään 4 333 635,78 euroa momentin 400 määrärahoja ja että EPPO käynnisti heinäkuussa 2025 tutkimuksen ryhmän väitetystä unionin varojen väärinkäytöstä; korostaa, että unionin petostentorjuntajärjestelmän uskottavuus edellyttää avoimuutta, vastuuvelvollisuutta ja takaisinperintää koskevien toimenpiteiden soveltamista kaikkiin edunsaajiin ilman poikkeuksia; kehottaa parlamentin hallintoa toteuttamaan samanaikaisesti EPPOn rikostutkinnan kanssa unionin taloudellisiin etuihin kohdistuvia väliaikaisia hallinnollisia suojatoimenpiteitä; katsoo, että Identiteetti ja demokratia -ryhmän hajottaminen vuonna 2024 ja siitä seuranneet taloudelliset menettelyt ovat osoittaneet, että nykyinen kehys ei riitä varmistamaan oikea-aikaista havaitsemista, raportointia ja takaisinperintää; kehottaa parlamentin puhemiehistöä tarkastelemaan ja lujittamaan kiireellisesti Euroopan parlamentin poliittisiin ryhmiin sovellettavaa sisäisen varainhoidon valvonnan kehystä;

